“อภิมุข บำรุงวงศ์” ควักกว่า 100 ลบ. ซื้อบิ๊กล็อต COMAN หนุนถือ 20.60% ขึ้นผถห.ใหญ่เบอร์ 2
"อภิมุข บำรุงวงศ์" ควักเงิน 103.50 ลบ. ซื้อบิ๊กล็อต COMAN จาก "อภิชัย สกุลสุรียเดช" หนุนสัดส่วนถือ 20.60% ขึ้นแท่นผู้ถือหุ้นใหญ่อันดับ 2 ยันไม่กระทบโครงสร้างนโยบายธุรกิจ-ไม่เข้าเกณฑ์ทำเทรเดอร์
"อภิมุข บำรุงวงศ์" ควักเงิน 103.50 ลบ. ซื้อบิ๊กล็อต COMAN จาก "อภิชัย สกุลสุรียเดช" หนุนสัดส่วนถือ 20.60% ขึ้นแท่นผู้ถือหุ้นใหญ่อันดับ 2
1 มิ.ย. 2564

บริษัท โคแมนชี่ อินเตอร์เนชั่นแนล จำกัด (มหาชน) หรือ COMAN ระบุว่า จากหกรณีการซื้อขายหุ้นของบริษัทฯ ตามที่ได้ปรากฎในรายการซื้อขายหุ้น COMAN ผ่านระบบการซื้อขายของตลาดหลักทรัพย์บนกระดานรายใหญ่ (Big Lot Board) จำนวนรวม 27,600,000 หุ้น หรือคิดเป็นร้อยละ 20.60 ของหุ้นที่จำหน่ายได้แล้วทั้งหมดของบริษัทฯ ในราคาเฉลี่ย 3.75 บาท/หุ้น คิดเป็นมูลค่า 103.50 ล้านบาท โดยรายการดังกล่าวเกิดจากการขายหุ้นของนายอภิชัย สกุลสุรียเดช ซึ่งเป็นผู้ถือหุ้นรายใหญ่ของบริษัทฯ

อย่างไรก็ตาม การเปลี่ยนแปลงผู้ถือหุ้นรายใหญ่ดังกล่าวข้างต้น ณ ปัจจุบันไม่มีผลกระทบต่อโครงสร้างคณะกรรมการบริษัท อำนาจในการควบคุมบริษัท นโยบายการดำเนินธุรกิจ การบริหารงาน หรือผู้บริหารของบริษัท และนายอภิมุข บำรุงวงศ์ ไม่เข้าเกณฑ์ในการทำ Tender Offer